《金盏子 四时怀古秋词》
宋代·陈著

眼底时光，奈老来、如何奈得秋何。黄叶最多情，天分付、凉意一声先做。

是处著露莎蛩，也酸吟相和。新雁想，飞到故都徘徊，未忍轻过。

往事是堪唾。红枣信、烽折尽任他。湖山桂香自好，笙歌舫、沈沈醉也谁拖。

可怜瘦月凄凉，把兴亡看破。如今□，但留下满城□，西风悲些。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。